รัฐอัดลงทุน7แสนล.
กสิกรฯชี้โครงการรัฐหนุนก่อสร้างกระตุ้นเศรษฐกิจฟื้นตัวถึงสิ้นปี&#8217;58
7 ต.ค. 2557

กสิกรฯชี้โครงการรัฐหนุนก่อสร้างกระตุ้นเศรษฐกิจฟื้นตัวถึงสิ้นปี’58
กสิกรฯ คาดรัฐอัดฉีดเม็ดเงินลงทุน 7 แสนล้าน กระตุ้นเศรษฐกิจยาวถึงสิ้นปี 2558 
ศูนย์วิจัยกสิกรไทยออกบทวิเคราะห์ เรื่อง ก่อสร้างภาครัฐโค้งสุดท้ายปี 2557 ฟื้นตัวต่อเนื่องปี 2558 รองรับพลวัตเศรษฐกิจไทยในระยะข้างหน้า เปิดเผยว่า การขับเคลื่อนการลงทุนของภาครัฐที่ชัดเจนมากขึ้น รวมทั้งการเร่งเบิกจ่ายงบลงทุนภาครัฐภายใต้มาตรการต่างๆ คาดว่า มูลค่าการลงทุนในการก่อสร้างภาครัฐในครึ่งหลังของปี 2557 น่าจะอยู่ในกรอบ 2.28-2.35 แสนล้านบาท ขยายตัว 4.88% จากครึ่งปีแรก ที่การลงทุนภาครัฐหดตัว 4.8% หรือมูลค่า 2.02 แสนล้านบาท ขณะที่ช่วงเวลาเดียวกันของปีก่อนขยายตัวถึง 8.7%
ทั้งนี้ หลังจากที่คณะรักษาความสงบแห่งชาติ (คสช.) และรัฐบาลชุดใหม่เข้ามาบริหารประเทศ ได้เร่งผลักดันโครงสร้างพื้นฐานทางคมนาคมในระยะเร่งด่วนที่จะเร่งดำเนินการในปี 2557-2558 ภายใต้กรอบยุทธศาสตร์การพัฒนาโครงสร้างพื้นฐานด้านคมนาคมขนส่งของไทย พ.ศ. 2558-2565 กรอบวงเงินลงทุนเบื้องต้น 2.4 ล้านล้านบาท นอกจากนี้ ภาครัฐยังออกมาตรการกระตุ้นเศรษฐกิจในช่วงปี 2557-2558 จำนวน 5 มาตรการ กรอบวงเงินลงทุนรวม 364,465 ล้านบาท 
อย่างไรก็ตาม การเร่งลงทุนในโครงการของภาครัฐ ภายใต้มาตรการกระตุ้นเศรษฐกิจปี 2557-2558 อาจเบิกจ่ายงบลงทุนในช่วงที่เหลืออยู่ของปี 2557 จำนวนจำกัด จึงมีผลให้มูลค่าการลงทุนก่อสร้างของภาครัฐในปี 2558 จะขยายตัวต่อเนื่องจากปี 2557 ในอัตรา 710% หรือมีมูลค่า 4.644.77 แสนล้านบาท
สำหรับโครงการภาครัฐส่วนใหญ่ที่จะลงทุนในปี 2558 จะเป็นโครงการเดิมที่มีความจำเป็นต้องลงทุนต่อเนื่อง ส่วนเม็ดเงินลงทุนจริงในการก่อสร้างของภาครัฐที่จะเกิดขึ้นในปี 2558 นั้น คาดว่าจะเป็นการก่อสร้างในโครงการเดิมที่มีความจำเป็นต้องลงทุนต่อเนื่องเป็นส่วนใหญ่ และโครงการลงทุนขนาดเล็กที่จะกระจายลงไปในจังหวัดต่างๆ ทั่วประเทศ 
นอกจากนี้ อาจมีการลงทุนในโครงการใหม่ๆ เช่น โครงการรถไฟฟ้าสายสีเขียวเข้ม รถไฟทางคู่ ทางหลวงพิเศษพัทยามาบตาพุด ฯลฯ แต่ในระยะแรกของการลงทุนในโครงการใหม่ๆ อาจมีมูลค่าการลงทุนจำกัด และเป็นประเด็นที่ต้องติดตามความคืบหน้าต่อไป โดยขึ้นอยู่กับกระบวนการดำเนินงานและการพิจารณาของภาครัฐ